與監修國史趙瑩詩
作者：賈緯
朝代：唐

paragraphs: 滿（《吟窗雜錄》作「清」）朝唯我相，秉柄無親讎。
三年司大董，最切是編修。
史才不易得，勤勤處處求。
愚從年始立，東[觀]（望）思優遊。
昔時人未許，今來虛白頭。
春臺與秋閣，往往興歸愁。
信運北闕下，不繫如虛舟。
綿蕝非所好，一日疑三秋。
何當適所願，便如適瀛洲。
（見中華書局校點本《舊五代史》卷一三一《賈緯傳》。
《吟窗雜錄》卷二十八錄首四句。
）。